JohanHeinsen/ENO huggingface dataset:
Viborger Samler, 1844-01-02
Grosserersocietetets Comitee har i disse Dage modtaget en Skrivelse fra Generaltoldkammeret af 23de, hvori man gjør Comiteen bekjendt med Hs. Majestæts allerhøieste Resolution, ifølge hvilken Kammeret er bemyndiget til at lade Gouverneuren for de dansk ostindiske Besiddelser foretage en Reise til China, for at gjøre sig bekjendt med de Forandringer, som efter Freden med England ere indtraadte, og hvad der i saa Henseende kunde have Jnteresse for den danske Handel og Skibsfart. Gouverneuren, Etatsraad Hansen, kunde ogsaa paa denne Reise anløbe Manilla, og tillige indhente nøiere Efterretninger om det Establissement som nogle Danske have anlagt paa Øen Balli. Generaltoldkammeret har nu forlangt Grosserersocietetets Betænkning, eller hvad Sammei denne Anledning har at anbringe til den danske Handels og Skibsfarts Tarv. (Big. Td.) Den første Messinafarer for i Aar, Briggen "Sirus." Kofod, er den 28de Decbr. ankommet paa Kbhvns Rhed; den losser der 900 Kister Frugt, og gaaer derpaa videre til Østersøen.
Viborger Samler, 1844-01-02
Dampskibet Prindsesse Wilhelmine afgik den 19de Decbr. om Eftermiddagen fra Helsingør medhavende Chefen for Handelshuset A. van Deurs & Co., Hr. C. Borries, og Procurator Jespersen heraf Byen, der paa de hamborgske Assurandeurers Regn, skulde forhindre Afholdelsen af en paa Læss averteret Auction over endeel Sukker, bjerget fra Briggen Augusta Friedericke af Stettin, Capitain Sprenger, som paa Reisen fra London til Hjemstedet var kommen paa Grund ved Læss. Ankomne hertil d. 20de Decbr. nedlagde. Ovennævnte den fornødne Protest den følgende Dag og afsluttede Accord med Bjergerne saavel om Bjergerlønnen, som om Sukkerets Udskibning. (Hls Av.)
Viborger Samler, 1844-01-02
Udnævnelser og Entledigelser. Den 15de Decbr. ere de constituerede Lærere ved Viborg Kathedralskole, Cand. polyt. C. A. C. Skeroth, Cand. theol C. Wolle og Cand. theol. C. F. A. Bahnson beskikkede til Adjuncter ved bemeldte Skole. – Under 20de Decbr. er Amtsforvalter paa Bornholm, Justitsraad C. L. Sehestedt, entlediget fra sit Embede og er derhos under f. D. udnævnt til Etatsraad med Rang efter Ranafdas, 3die Klasse Nr. 9.
Viborger Samler, 1844-01-02
Under 21de Decbr.: Exam. juris C. Olsen beskikket til Procurator ved samtlige Underretter i Aarhuus Stift, med Forpligtelse til at boe i Randers. Under f. D. har Hs. Maj. allern, udnævnt Hofjunker og Premierlieutn. af 6te Linie Jnfanterie=Bataillon S. W. v. Hedermann, Premierlieutn. F. C. v. Lysen samt Secondlieutn. W. v. Haffner og W. v. Lindholm af Gardehuusardivisionen til Kammerjunkere.
Viborger Samler, 1844-01-02
Under 23de f. M.: Personel Capellan for Bjergby og Mygdal Menigheder i Aalborg Stift, J. H. Henriksen, til Capellan pro persona paa eget An- og Tilsvar for Saltum og Hune Menigheder i samme Stift. Under f. D. har det allern, behaget Hs. Majestæt at udnævne de constituerede Underbetjente F. L. Høier, Cand. philos. N. C. F. le Normand de Bretteville, R. C. Hammelef og F. W. Berg til virkelige Undertold- og Consumtionsbetjente i Khvn. - Under 21de f. M. har Hs. M. allern, udn. Stadphysicus i Fredericia, Dr. med. F. A. Uldall til Landphysicus i Sjællands nordre Landohysicat og practiserende Læge i Veile J. W. Timm til Districts lægge paa Læsøe. - Under f. D. har Hs. M. allern, beskikket Sognepræst for Seiling og Sinding Menigheder i Aarhuus Stift, H. B. Berg, til Sognepræst for Visby Menighed i Ribe Stift. – Under f. D. har Hs. M. allern, udnævnt C. Erhardt til Skovfoged ved Mabrum og Fasanpasser J. C. Boht til Skovfoged ved Nyhegn paa det 1ste kronborgske Skovdistrict. – Under f. D. er Erveditionssecretairen i Bureauet for Armeens Commandosager, Etatsraad J.J. Bruun, Ridder, efter Ansøgning meddeelt Afsked i Naade med Pension under Navn af Vartpenge, fra 1ste Januar 1844 at regne. J denne Anledning har Hs. M. Kongen allern, resolveret følgende Avancement i bemeldte Bureau fra samme Tid at regne, nemlig: første Fuldmægtig, Krigsraad N. C. Mühlenstet udnævnes til Expeditions=Secretair, anden Fuldmægtig, Krigsraad P. W. T. Hyllested forfremmes til første Fuldmægtig; første Cancellist, Auditeur C. S. Becker udnævnes til anden Fuldmægtig; og anden Cancellist Auditeur O. Lund, forfremmes til første Cancellist. Under f. D. har Hs. Maj. endvidere allern, beskikket: Kæmner Staberdorf J. Mackeprang til Branddirecteur paa Øen Fehmern, imod forinden Embedets Tiltrædelse at stille den befalede Sikkerhed; Kjøbmand og Borgerrepræsentant i Nestved S. Knæckenborg til Veier, Maaler og Vrager dersteds samt til Maaler i Karrebeksminde; J. Birch i Kjøbenhavn til Bud ved Justitscontoiret under den Kongl. Landsover samt Hof- og Stadsret i Kjøbenhavn; Commandeersergeant i 4de Jægercorps J. Schmidt til Amtsportner i Schwarzenbeck Amt, Commandeersergeant i 9de Linie-Bataillon J. Lund til Told- og Consumtions-Underbetjent i Colding; og Sergeant i 3die Jægercorps T. J. Hjorth, til Told- og Consumtions-Underbetjent i Faaborg. Under f. D. har Hs. Maj. i Naade og med Vartpenge entlediget Beltpostførerne, Dannebrogsmændene S. Winckler og J. T. Dyrhauge fra 1ste Januar 1844 at regne. - Under 27de f. M. har det allern, behaget Hs. Maj. at udnævne constitueret Strand toldforvalter paa Dragøe, Oluf Meyer, til surnumerair Portcontrolleur i Kjøbenhavn. Under f. D. har Hs. Maj. paa Ansøgning i Naade og med Pension entlediget Justitsraad og Postmester C. F. Hecquet fra hans Embede som Chef for Kjøbenhavns Pakkepostcontoir fra 1ste Januar 1844 af at regne samt derhos allernaadigst udnævnt ham til Etatsraad med Rang i 3die Classe Nr. 9 efter Rangforordningen.
Viborger Samler, 1844-01-02
Under f. D. har Hs. Maj. i Naade og med Pension fra 1ste Januar 1844 af entlediget Postskriverne i fornævnte Contoir D. F. Dietert og P. C. Christensen. - Under 29de f. M. har Hs. Maj. allernaadigst udnævnt 2den Deputeret Etatsraad Garlieb og 3die Deputeret Statsraad Francke resp. til 1ste og 2den Deputeret i det kongelige Generaltoldkammer og Commerce-Collegium, Committeret for 1ste Section Kammerjunker Grev Sponneck, til 3die Deputeret og Chef for 1ste Section, 2den Committeret Justitsraad Feddersen og 3die Committeret Justitsraad Callisen resp. til 1ste og 2den Committeret og Referendar i det kongelige Cabinetssecretartat, Kammerjunker M. H. Rosenørn, til 3die Committeret i bemeldte Collegium.
Viborger Samler, 1844-01-02
Ledige Embeder. Ordineret Catechet og Førstelærer-Embedet ved Borgerskolen i Skanderborg. Løn: 425 Rbd. Sølv, hvoraf de 125 Rbd. udredes af Sognekaldet; fri Bolig, 8 Tdr. Land Græsningsjord og 4 Favne Brænde, samt Høitidsoffer af Skanderborg, Skanderup og Stillinge Menigheder. Jfølge allerh. Resol. af 1ste Juni 1830 er Katecheten pligtig hver Søn og Helligdag at besørge Gudstjenesten skifteviis i een af Pastoratets tre Kirker, dog at ham af Sognepræsten gives fri Befordring, samt at assistere Sognepræsten ved de ministerielle Forretninger, der i Kjøbstaden maatte forefalde om Søn= og Helligdagen eller Søgnedagen udenfor den sædvanlige Skoletid, dog uden at nogen af de ham som Forstelærer ved Borgerskolen i Overeensstemmelse med Anordningen for Almue- og Borger-Skolevæsenet i Kjøbstæderne i Danmark af 29de Juli 1814 paaliggende Forretninger forsømmes enten Formiddag eller Eftermiddag. – Ordineret Catechet og Førstelærer-Embedet ved Trinitatis Sogns Borgerskole i Kjøbstaden Fredericia. Løn: 400 Rbd. aarligt, foruden Høitidsoffer af Trinitatis Menighed, samt fri Bolig og 4 Favne Brænde til Skolens og eget Brug. (Begge opslaaede vacante den 23de Decbr.) – Seiling og Sinding,
Viborger Samler, 1844-01-02
Sognekald i Aarhuus Stift. 150 Rbd. (Opslaaet vacant den 29de Decbr.) - Skovfogedtjenesten i Sültkuhlen i Herskabet Pinneberg.
Viborger Samler, 1844-01-02
Ved Tallotteriets 1433te Trækning i Altona, den 27de Decbr., udkom: Nr. 59. 70. 24. 71. 86.
Viborger Samler, 1844-01-02
Døde, Kjøbenhavn: Forhenværende, mangeaarig Bogholder ved det classenske Fideicommis, Louis Guillaume Treville, 77 Aar; Ane Cathrine Walther, f. Lorenzen, 83 Aar; Har riet Junia Medarda Falck, 17 Aar; Enkemadame B. M.C. Buch, f. Geehl; Johanne Benzen; kgl. Toldbetjent Christian Heinrich Deichsler; Skrædermester Hans Veldts Enke, Eline Sophie, f. Sødring, 59 Aar; Helene Cathrine Otto Christine Christensen, 68 Aar; Johan Charles Hansen; Alhed Marie Schou, 86 Aar; Søren Ludvig Bech, 41 Aar; kgl. Schweizer Sørensens Enke, 68 Aar. - Roeskilde: Christiane Margrethe Kiib, f. Fursmann, 77 Aar. - Frederikskilde ved Soro: Elisa Sophie Nygaard, 18 3/4 Aar. - Roneklint Skole: Anna Catharina Elisabeth Petersen, f. Holtz, 74 Aar - Nykjøbing paa Falster: Cathrine Marie Ohlenbostell, f. Drabizius, 46 Aar. - Strii: Enkemad. Dehlholm, 42 Aar. - Karlshøi: Johanne Mathiasen, f. Waidløw, 68 Aar. - Sulsted: Henriette Nielsine Roth, 32 Aar. - Colding: Stiftslandinspecteur, Kammerraad Carl A. H. Wesenberg, 72 Aar. – Randers: J. P. Langballe: 22 1/4 Aar. - Vinthen pr. Horsens; Jda Margrethe Andersen, f. Galthen, 55 Aar. - Nibe: Krigsassessor Arnzen. - Tøndern: Kjøbmand og Raadmand Henning Stein. – Glückstadt: Generallieutenant J. v. Leschlp, 35 Aar.
Viborger Samler, 1844-01-02
AVERTISSEMENTS. At Sogneforstanderskabet for Høiberg og Elsborg har vedtaget at lade de Bissekræmmere, som maatte træffes i dette Sognedistrict, anholde og behandle efter Anordningerne, bekjendtgjøres herved til Advarsel for Vedkommende.
Viborger Samler, 1844-01-02
Undertegnede anbefaler sig til de ærede Fammer i Viborg der maatte ønske min Assistence ved deres Havers Vedligeholdelse osv., ligesom jeg om kortere Tid modtager til Forhandling saavel Hauge= som Blomsterfrøe.
Viborger Samler, 1844-01-02
Simple Urtepotter haves tilsalg. J. P. Klotrup, Gartner paa Engelsborg.
Viborger Samler, 1844-01-02
Løverdagen den 16de d. M. er tabt et Merskums=Pibehoved med Sølvbeslag tilligemed Piberør paa Landeveien imellem Skave Kroe og Holstebroe. Den retsindige Finder eller hvem som kan give Oplysning om samme, bedes at aflevere den til Mads Møllers Enke i Holstebroe imod en passende Douceur.
Viborger Samler, 1844-01-02
Jfølge Amtsraadets Bestemmelse bliver afholdt Licitation, Mandagen den 8de Januar 1844 førstkommende, Eftermiddag Kl. 2, paa Raadstuen i Hobroe over Reparationen, som skal foretages ved Langveile Broe, i Schaltz Sogn, og hvortil Overslagssummen andrager 76 Rbd. 5 Mk. 13 s. Overslag og Conditioner ere til Eftersyn paa mit Contoir. Rinds-Gislum Herreders Contoir i Hobroe, den 18de Holm, December 1843. const.
Viborger Samler, 1844-01-02
Jndkomne Gaver. til Red. til de forulykkede Fiskeres Efterladte i Blaavand, Orby og Vandflod Sogne: Fra Skomagermestrenes Broderskab i Viborg 7 Rbd. 1 Mk. 1s.
Viborger Samler, 1844-01-02
- En Unnævnt Tidligere indkommen . . . . 51 – 5 – . - Jalt 60 Rbd., Mk. 1s.
Viborger Samler, 1844-01-04
No. 2. 72 Aarg.
Viborger Samler, 1844-01-04
Kongelig allernaadigst privilegeret Viborg Stifts-Tidende. Forsendes med Brevposten i Danmark og Hertugdommerne. angaa Torsdagen den 4de Januar 1844. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1844-01-04
Nyeste Postefterretninger. Ostindien og China. Med det den 17de Novbr. fra Calcutta afseilede Dampskib Hindostan, ere nyere Efterretninger fra Ostindien og China ankomne til Suez, og derfra over Malta til England. De gaae fra Madras til den 19de Novbr., fra Sincapore til den 27de Octbr., og fra Canton til den 7de Octbr. Den vigtigste Meddelelse er, at Keiseren af China har givet Tariftractaten sit Samtykke, og at Sir Henry Pottinger var fra Hongkong afreist til Bocca-Tigris, for der at træffe sammen med den keiserlige Commissair Kening, og undertegne samt forsyne hiin Tractat med sit Segl. Med Undtagelse af Havnen Futhau-fuh ere britiske Consuler udnævnte foralle de ved Fredstractaten aabnede Havne, og det synes derfor, at Handelsforetagenderne ville tage deres Begyndelse uden at oppebie hiin Tractats definitive Ratification. Den ved sine Kundskaber i det chinesiske Sprog udmærkede engelske Lærde Morrison, der fungerede som Pottingers Tolk og Secretair, er død i Macao. Den klages meget over det usunde Klima i den nye Hovedstad paa Hongkong - Victoria - og flere Officierer, ved de der stationerede Regimenter ere faldne som Offre for de sammesteds herskende Epidemier. J Singapore var en levende Handel i britiske Manufacturvarer; derimod var Markedet overfyldt i Tschusan.
Viborger Samler, 1844-01-04
Efterretningerne fra Pendschab lyde endnu ubestemte; det synes at Hira Singh og Leva Singh kun kunne gjøre Regning paa Herredømmet saalænge som den offentlige Skat tilbyder Midler til at holde de oprørske Tropper i godt Lune. Jmidlertid have de i Peschawer staaende Tropper forladt deres Poster, og trukket sig tilbage tilJndus, men plyndret og myrdet overalt underveis. J Forventning af den fuldstændige Opløsning, der forestaaer Sikhs-Riget, forstærker Lord Ellenborough de ved Dschumma og Sutletsch opstillede britiske Observationscorps (100 Patroner ere uddeelte til hver Jnfanterist), og man troer med Bestemthed at det snart vil komme til Fiendtligheder, da ogsaa Magthaverne i Gwalior ikke synes tilbøielige til at underkaste sig paa de dem af Generalgouverneuren tilstaaede Betingelser. J Seind hersker Roligheden. Den hele af Juveler og Guld i Hyderabad til Bytte gjorte Skat er nu heel og holden ankommen til Bombay. Fra Afghanstan haves den vigtige Efterretning, at Dost Muhammed er myrdet efter Chanen af Bocharas Foranstaltning. Det hedder, at denne Storchan, der kalder sig de Rettroendes Fyrste, har lovet Dost Muhammeds Morder, Himmelen; paa Grund deraf blev Muhammed skudt. Det hører nu ikke til Umulighedernes Rige, at hele Cabulistan, turde blive et Bytte for Bocharerne.
Viborger Samler, 1844-01-04
Grækenland. Morn. Post, af 26de Decbr. vil vide af en sikker Kilde, at Grev Nesselrode, der for kort Tid siden er ankommen til London med Depescher fra St. Petersborg, og efter sin Ankomst har havt Audience hos Dronning Victoria, har overbragt Efterretning om at Keiseren af Rusland har givet sit Samtykke til alle de af den baierske Fyrste af Oettingen Wallerstein fremførte Forslag med Hensyn til den definitive Ordnen af de græske Anliggender. Keiseren, siger the Post., giver ikke alene sit Samtykke, men begjærer paa det Jvrigste, at der maa tilsikkres Grækerne en paa det meest liberale Grundlag opført Forfatning.
Viborger Samler, 1844-01-04
Fra Athen selv meldes under 6te Decbr., at den afskedigede og fra Athen afreiste russiske Gesandt Katazaky ikke har opgivet Haabet om at vende tilbage paa sin Post. Han har forfattet et volumingst Forsvarskrift, og vil begive sig directe til St. Petersborg. Lykkes det ham ikke at dæmpe Keiserens Vrede, saa vil han sandsynligviis leve som Privatmand i Athen.
Viborger Samler, 1844-01-04
Spanien. At der i Spaniens Hovedstad atter arbeides paa et nyt Ministerium, og at navnligen den franske Ambassadeur, Grev de Bresson, arbeider paa et Ministerium af Moderados pur sang (Fuldblodsmoderados),er neppe at betvivle. Om den nuværende Conseilspræsident tales der neppe meere; i de sidste Dage har han slet ikke ladet sig see, og han vedbliver at iagttage den dybeste Taushed i alle Regjeringsanliggender. – Journalen Heraldo beretter under Overskrift "Olozagas Flugt: At Kjøbmænd fra Estremadura havde den 14de truffet Olozaga paa Veien til Portugal. Exministeren havde hos sig to Ledsagere, der ligesom han selv vare til Hest; de escorteredes af omtrent 20 Contrebandiers. Andre ville derimod vide, at Olozaga har begivet sig til Logrono for der at drive sit Valg igjennem som Deputeret. Stratenrøveriet griber om sig i Spanien. J Sierra Morena udplyndredes paa en eneste Dag meere end 30 Personer.
Viborger Samler, 1844-01-04
Madrid, d. 21de Decbr. Jgaar begav Kongresdeputationen, hvis Ordfører Martinez de la Rosa var, sig til Paladset for at tolke Dronningen Kamrenes Høiagtelse og Hengivenhed med Hensyn til de den 28de Novbr. om Aftenen stedfundne beklagelsesværdige Tildragelser paa Slottet. Dronningen yttrede i sit Svar, at hun stolede paa Kongressens patriotiske Medvirkning for at opretholde Thronens Ære, Cortes kunde hvad Lovenes Overholdelse og de nationale Jnstitutioner angik, gjøre Regning paa Dronningen.
Viborger Samler, 1844-01-04
Paa Grund af de af Eco deel Commercio gjorte Meddelelser angaaende den egentlige Grund, der eventuelt forhindrer Exregentindedronningens Tilbagereise, er det kommet til høist beklagelige Optrin i Oppositionsjournalernes Officiner. En Bande Bevæbnede og uniformerede Officerer have stormet og ødelagt flere Journalers Bureaux og Presser. Hverken Senatet eller de Deputerede holde Møder; i de parlementariske Arbeider hersker en total Standsning. Olozaga har taget Flugten; hvorhen, vides ikke med Vished. J Malaga er det uroligt.
Viborger Samler, 1844-01-04
Frankerig. Paris, den 25de Decbr. For at aabne Kamrene tages usædvanlige Forholdsregler. Alle de Tropper, der skulle opstilles fra Tuileriernes Palads til Palais Bourbon, skulle have skarpladte Geværer og Patrontasken fuld af Munition.
Viborger Samler, 1844-01-04
Paris, d. 28de Decbr. Kamrene aabnedes d. 27de Decbr. Ved sin Jndtrædelse i Salen modtoges Kong Ludvig Philip med et 3 Gange gientaget Kongen leve!"J sin Tale yttrede Kongen, at Dronning Jsabella var Gjenstand for al hans Omhu og for hans ømmeste Deeltagelse. Da Berryer traadte ind i Salen, modtoges han med Kulde. Oppositionsjournalerne levere mangen bitter Commentair til Kongens Tale.
Viborger Samler, 1844-01-04
Storbritannien og Jrland. London, d. 29de Decbr. De nyeste Efterretninger fra de nordamericanske Fristater omtale Præsident Tylers Budskab til Kongressen. Angaaende Oregon=Gebetet formener Præsidenten, at det turde være tilraadeligt midlertidigen at etablere Militair poster til Beskyttelse for de i Oregondistrictet etablerede americanske Borgere. Erholder Præsidentens Forslag Congressens Bifald, vilde den engelske Regjering see sig nødsaget til at gribe energiske Forholdsregler, der let turde give Anledning til en Krigserklæring. Men den mere tilforladelige Deel af den americanske Presse antager, at Majoriteten af Kongressens Medlemmer vil bekæmpe Præsidentens Forslag.
Viborger Samler, 1844-01-04
Jndenlandske Efterretninger.
Viborger Samler, 1844-01-04
Kjøbenhavn. D. M. Kongen og Dronningen besøgte i Løverdags Formiddag Malerindstillingen i Universitetsbygningen og samme Dags Aften Julebazaren.
Viborger Samler, 1844-01-04
Landgrev Wilhelm af Hessen, der som bekjendt har tilkjøbt sig det Maa Evoyske Palais for 50,000 Rbd. til Bopæl for sin Søn, skal nu befinde sig i en stor Forlegenhed med Palaiet, da det op til samme stødende franske Gesandtskabspalais, der tilhører Hertugen af Glücksbjerg og som Landgreven havde gjort Regning paa at vilde blive ham afhændet, efter Forlydende ikke under nogen Betingelse vil blive solgt af Hertugen. Da Palaiet, saaledes som det nu er, ikke kan afgive nogen tilstrækkelig Bopæl for Prindsen efter hans Formæling med Storfyrstinden, saa er det rimeligt, at Landgreven atter afhænder det (Ah. A.) Prinds Frederik af Hessens Formæling vil finde Sted i St. Petersborg den 20de Februar, eller efter gammel Stiil den 8de Februar. Det nygifte Par vil ankomme, hertil i April Maaned. (Aarh. Av.)
Viborger Samler, 1844-01-04
Budgettet for Aaret 1844 for samtlige Stats-Jndtægter og Udgifter, har til Resultat en Overballance af 146,400 Rbd. Blandt Udgiftssummerne ere 686, 200 Rbd. til Lønninger og Udgifter ved Hs. M. Hofstat, Hofholdning og Staldetat, saa og Udg. ved Allerhøists. Reiser i Landet; 560,190 Rbd. til de kongelige og fyrstelige Personers Appanager; 1,021,000 Rbd. til Sømilitair-Etaten, og 3,177,824 Rbd. til Landmilitair=Etaten; 786,750 Rbd. til Vei-, Stutteri-, Veterinair= og Matriculeringsvæsenet; 284,446 Rbd. til Foranstaltninger sigtende til Videnskabers og Kunsters Fremme, saasom Universitetet og Skolevæsen, lærde Selskaber, Kunstacademiet, det kongl. Theater og Capel 2.; 1,211,500 Rbd. til Pensioner og Vartpenge; 245,000 Rbd. til Understøttelser gjennem Stats secretariatet for Naadessager; og 400,000 Rbd. til uforudseelige Udgifter. "Kbhposten, bemærker, at det oprindelige Normalreglement, der blev fastsat som en ufravigelig Regel, er nu forøget med 361,47 Rbd.
Viborger Samler, 1844-01-04
En høi og fornem Dame, hvem Forsynet har betroet meget og som ogsaa med stor Nedladenhed tænker paa de mindste blandt de Fattige, kjørte en Dag i smukt Sommerveir over en øde Mark, idet hun for sig selv anstillede fromme Betragtninger over Naturens Mildhed og Velgjørenhed og hvor godt alle Mennesker dog kunde have det her paa Jorden, naar de blot selv vilde. Under disse Betragninger blev hendes Naades Opmærksomhed henledet paa den Mængde særdeles grønne og frodige Planter, der hævede sig i tætte Klynger paa den udyrkede Mark, og hun spurgte derfor sin Kudsk hvad det var for Planter. Agerkaal, svarede denne. "Ak udbrød hendes Naade, hvor mildt og kjærligt sørger dog ikke Naturen for Alt; selv uden at Menneskene anvende mindste Møie voxer heren sund og velsmagende Føde for de Fattige, som desværre ofte kun er altfor lad og ligegyldig til selv at plante Kaal". (Forpst.)
Viborger Samler, 1844-01-04
Jfølge Dannevirke vil der til næste Aar blive aabnet en fri Adgang til alle offentlige Samlinger i Kbhavn, ligesom det finder Sted i de fleste udenlandske Hovedstæder. For Tiden er Adgangen kun fri til Musæet for nordiske Oldsager og Malerisamlingen paa Christiansborg. Bygningen til Thorvaldsens Musæum er skredet betydelig fremad sidste Aar, og er bleven daglig besøgt og beundret af Kjøbenhavnerne; men det bliver ogsaa en Pragtbygning, en sand Prydelse for Byen. Skade, at dens Beliggenhed er mindre heldig!
Viborger Samler, 1844-01-04
En i Stokhusets Taarne hensiddende Fange har fornylig forsøgt at dræbe sin Medfange, en gammel Mand, ved at slaae ham med en Hammer i Hovedet, saa han bedøvet sank om. De to Mennesker havde i mange Aar levet fredeligt sammen. (Ab. Av.)
Viborger Samler, 1844-01-04
Dr. J. R. Hubertz, tidligere practiserende Læge i Aarhuus og senere Hospitalslæge i Aalborg, havde nylig udkastet en Plan til en Reform af Daarevæsenet i Danmark, for en stor Deel afhængig af Bidstrupgaards Skjæbne.
Viborger Samler, 1844-01-04
Ved at omtale det bidstrupgaardske Spisereglement som uhensigtsmæssigt, og Forpleiningen som utilstrækkelig, var han saaledes kommen til at applicere et algreen-ussingsk Trækplaster", som bragte et af Directionens dygtigste Medlemmer, Hr. Directeur Sager, til at træde op imod ham. Herimod har Hr. Dr. Hübertz nu atter taget tilorde i Fædrelandet", idet han slutter med følgende Erklæring: "Man har ved at conferere mig Doctorgraden paa Videnskabens og paa Hs. Majestæts Vegne affordret mig den Eed, at jeg efter Evne vilde bidrage til at afhjælpe alle mig forekommende Ulemper i Medicinen, et ham non vocatus." Jeg har fundet en saadan Ulempe paa min Vei; den har tiltalt mig. Hs. Majestæt har havt den Naade, at understøtte mine Arbeider. Min Stræben ligger aaben for hele Verden, finder Nogen sig foranlediget til at skumle over mine Handlinger og deres Motiver, da skal det staae ham frit: jeg forsmaaer at tage Hensyn derpaa. Dersom forøvrigt Hr. S. bilder sig ind, at jeg er en Aspirant til Overlægeposten paa Bidstrup, da tager han feil; jeg hverken er det, eller har været det, og det som mere er: om end min Stedmoder, Danmark skulde vedblive at behandle mig med samme Haardhed som hidtil, eller med end større Grumhed, saa skal ingensomhelst Betragtning bringe mig til at modtage denne Post af den nuværende Overbestyrelse, saalænge Himlen bevarer mig min Forstand."Med Hensyn til det nyoprettede Baroni Adelersborg bemærker Forposten, at vi nu have, foruden en Mængde Stamhuse og andre med fideicommissariske Baand belagte Godser, ialt 21 Grevskaber og 15 Baronier. Hvis disse ere complette – og det staaer i alt Fald Besidderne frit, for at complettere dem – indeholde de 67,000 Tdr. Hartkorn underliggende Bøndergods, eller omtrent en Femtedeel af hele Landets Hartkorn.
Viborger Samler, 1844-01-04
Den nylig adlede Kammerherre Jacob Brønnum Scavenius nedstammer fra Skagen. Familienavnet var oprindeligt Brønnum og er det vel Benævnelsen Skagbo, der er bleven raffineret til Scavenius. Hr. v. S. har endnu i Skagen en Slægtning (af det oprindelige Familienavn), en gammel Fisker, der ogsaa nyder en aarlig Pension af Familien. (Ab. Av.)
Viborger Samler, 1844-01-04
Fra næste Aars Begyndelse vil der til Transporten, over Store Belt beve anvendt et Dampskib. (Bl. Td.)